Kahjuks on LucasArtsi haaranud soov laiendada oma ostjaskonda selliste potentsiaalsete klientide võrra, kes on siiani arvutit ainult kaugelt näinud. Kuigi see pole vaid LucasArtsi püüd ja sellele libedale teele on läinud ka muuhulgas Sierra, ei suuda hardcore-mängurid ikkagi andeks anda ülelihtsustatud mängu. Puzzled kõiguvad väga lihtsatest kuni keskmisteni, neid keskmisi leidub paraku vaid 3-4. Vahetult enne lõppu  pakutakse mängijale ka kahte rasket "puzzlet", mis äraseletatult tähendab mitmetasemelisest menüüst tuima proovimise teel mitmekümne valiku hulgast õige leidmist ja siis pea-aegu otsekohe tuleb asja otsast peale proovima asuda, et teist valikut leida. Aaargh! Pateetilisemat püüet lühikest mängu venitada ei ole selle arvustuse autor küll ammu näinud.